Todo preparado para celebrar Samaín? - C.C. As Cancelas\nTodo preparado para celebrar Samaín?\nMonstros, cabazas, pantasmas, esqueletos… Falamos do Samaín, unha festividade moi especial en Galicia que os celtas xa celebraban hai miles de anos co gallo do fin das colleitas e da chegada do inverno. E é que está claro, a quen non lle gusta disfrazarse e pasalo de medo? Hoxe no blog de As Cancelas traémosche todo o necesario para que gozes deste Samaín como nunca.\nComecemos polo máis importante para deixar a todos coa boca aberta: o disfrace. En H&M e Party Fiesta atoparás opcións do máis terrorífico para todas as idades, e en Imaginarium os máis pequenos da casa poderán escoller caracterización entre un montón de aterradores disfraces. Para os bebés que gocen do seu primeiro Samaín, estarán adorables vestidos de pequenas cabazas, esqueletos en miniatura ou mini pantasmas.\nDisfrace cabaza (Party Fiesta), disfrace morcego (Imaginarium), disfrace esqueleto (Party Fiesta), disfrace pantasma (Party Fiesta).\nPara os que xa son un pouco máis maiores, tamén temos os disfraces perfectos. Saír a buscar lambetadas, negociar truco ou trato, gozar dunha divertida festa de disfraces… nada se lles resistirá! As máis fachendosas da casa atoparán en H&M e Party Fiesta as versións máis femininas dos modelos clásicos de Samaín, porque unha cousa non ten por que estar rifada coa outra.\nDisfrace gato (H&M), disfrace morcego (H&M), disfrace esqueleto (Party Fiesta).\nSe o obxectivo é dar moito medo mentras recolectan caramelos polas casas dos veciños, os esqueletos, pantasmas, zombis, bruxas e demais criaturas arrepiantes non fallan. Darán tanto medo que ninguén se atraverá a propoñerlles un truco.\nDisfrace esqueleto (H&M), disfrace pantasma (Party Fiesta), disfrace zombi das tumbas (Party Fiesta).\nDisfrace bruxa (Imaginarium), disfrace esqueleto en 3D (Party Fiesta), disfrace cabaza (Party Fiesta).\nDentro dos disfraces de adulto, a cousa foi evolucionando co paso dos anos, de xeito que ás tradicionais vestimentas de vampiro, momia e demais monstros terroríficos, súmanselle agora un gran número de disfraces procedentes do cinema e da televisión. Escuadrón suicida, The walking dead, Cazafantasmas, Saw son só algunhas das series e películas nas que se inspiran os máis orixinais, pero se queres ir sobre seguro, recorre aos clásicos. Vampiros, lobishomes, pantasmas ou esqueletos… son sinónimo de garantía para a noite do 31 de outubro.\nDisfrace esqueleto con túnica (Party Fiesta), disfrace noiva cadáver (Party Fiesta), disfrace esqueleto (H&M), disfrace pantasma (Party Fiesta).\nAdemais do disfrace, a maquillaxe é unha das partes máis importante para transformarse nunha criatura aterradora. En Party Fiesta teñen pinturas de todos os tipos e cores para que o resultado da transformación sexa o máis realista posible. Cos teus cosméticos habituais tamén podes conseguir moi bos resultados, como o disfrace de cebra que nos propón The Body Shop.\nUnha das partes máis difíciles dunha boa caracterización está no peiteado, así que por que non o deixas en mans profesionais? En DOM Barberías atoparás aos mellores estilistas e en Cabellos os mellores produtos para aportar ese plus de autenticidade ao teu disfrace e que o teu cabelo luza como nunca este Samaín.\nKit de maquillaxe (H&M), cabeza e garras de lobishome (Imaginarium), set para fotos divertidas (Imaginarium).\nSe ademáis o complementas cuns ollos de cores terroríficos terás a combinación perfecta, e é que nas tres ópticas de As Cancelas (Alain Afflelou, Opticalia-Casa de los Lentes e Óptica Val) teñen disponibles distintos modelos de lentes de contacto de cores e formas, así que elixe o que máis che guste. Terás unha mirada aterradora!\nQue prefires crear a túa propia experiencia de Samaín? Aposta por organizar unha festa temática na túa casa. Cabazas, teas de araña, pantasmas, morcegos… atrévete a converter o teu fogar no lugar máis terrorífico e fai que as túas visitas vivan unha experiencia única e orixinal. En Party Fiesta atoparás todo o necesario para crear unha ambientación de medo: globos, guirnaldas, manteis, vasos, pratos, accesorios…\nPiñata con forma de cabaza (Party Fiesta), guirnalda decorativa esqueletos (Imaginarium), guirnalda decorativa cabazas (Party Fiesta), piñata con forma de caveira (Party Fiesta).\nUn dos elementos decorativos que non falla é a cabaza. Son doadas de conseguir e cuns pequenos retoques conseguirás un resultado terrorífico. Un debuxo e un punzón é o único que necesitas para customizalas coa forma que queiras seguindo os pasos dun tutorial que nos ofrece Primark. Simplemente xenial.\nAdemais da decoración, tamén podes ofrecer aos teus convidados unha comida de medo. Na canle de Youtube de Carrefour atoparás vídeos que che ensinarán como preparar ‘Pizza de momia’, ‘Ensalada de pantasmas e cabazas’, ‘Bocas de mazá’ ou estes divertidos ‘Cupcakes de cabaza’.\nPara completar o teu menú especial de Samaín, apúntate ao deliciosamente aterrador ‘Zume sanguento’. Deixaralos a todos coa boca aberta.\nE que non se che esqueza ter a man un bo cargamento de lambetadas e caramelos para negociar truco ou trato cos máis pequenos da casa. En Circusweet atoparás doces de todo tipo, e ademais teñen unha gran variedade de caramelos aptos para celíacos, para que ninguén se perda a gran festa do Samaín.\nSe non che apetece celebrar Samaín en casa, en As Cancelas temos todo o necesario para que grandes e pequenos o pasen de medo. Durante estos días, algúns dos nosos establecementos ofrecerán na súa carta deliciosos pratos temáticos, como a torta ‘La dolce morte’ de Muerde la pasta, feita con chocolate e terroríficas gominolas, ou o iogur xeado con topping sanguento de Smooy. Se pasas por Foster’s Hollywood poderás vivir unha experiencia de medo participando no seu xogo de realidade aumentada, onde terás que sobrevivir a un ataque zombi. Atréveste?\nAdemais temos preparadas un montón de divertidas actividades, que terán lugar na planta 2 e serán de carácter gratuíto, para que os nosos pequenos visitantes gocen da festa máis terrorífica do ano. Toma nota porque pasamos lista!\nSábado 29 de outubro: Espectáculo de maxia con Chrystyan Magic (19:00h).\nLuns 31 de outubro: Obradoiro de maquillaxe Samaín (de 17:30h a 20:00h).\nMartes 1 de novembro: Obradoiro de monicreques terroríficos (de 17:30h a 20:00h).


Caspervek Ensemble musicalizará en directo «A carreta pantasma» no Galician Freaky Film Festival – GFFF | Galician Freaky Film Festival – Since 2017\n19 Outubro 2020 Galician Freaky Film Festival\nO Galician Freaky Film Festival comeza a conta atrás para abrir as portas do certame, que terá lugar entre o 28 e o 31 de outubro.\nDebido a crise sanitaria por mor do coronavirus, o evento realizarase seguindo unhas rigorosas medidas de hixiene e prevención. Así, co obxectivo de ter un espazo seguro, este ano o festival mudará de localización e celebrarase na sala Overlook, no hotel Bahía de Vigo, na rúa Cánovas del Castillo, 24. Ademais, Juan de Castro explica que “levarase a cabo un estrito protocolo de seguridade co fin de garantir a saúde dos asistentes, invitados e o equipo do festival”.\nDeste xeito o aforo será moi limitado, o uso de máscaras será obrigatoria para moverse polo recinto, haberá xel hidroalcohólico a disposición dos asistentes e o sentido de circulación será único. Doutra banda, asegura de Castro que “intensificarase a limpeza, tanto entre sesións coma ao rematar cada xornada”.\nCon todo, o festival iniciará a súa actividade o 28 de outubro cunha inauguración na que non faltará o bo cine e, coma non podía ser doutro xeito, a música.\nUNHA INAUGURACIÓN DA MAN DE CASPERVEK ENSEMBLE E YORGOS LANTHIMOS\nCaspervek Ensemble, con Brais González ao piano e á dirección, Blas Castañer á percusión, Erea Carbajales ao violín, Tonio Comesaña ao clarinete e Ainara González á trompa, serán os encargados de poñer a banda sonora en directo á un verdadeiro clásico do cinema: A carreta pantasma, de Victor Sjöström.\nNo filme, referente para Stanley Kubrick, autor de El resplandor, cinta homenaxeada nesta nova edición do Galician Freaky Film Festival, amósase unha historia chea de escuridade, degradación e poesía onde abundan os planos espectrais e fantasmagóricos. De feito, a obra goza de gran relevancia na historia do cinema xa que foi pioneira no uso de técnicas fílmicas nunca vistas, coma as dobres exposicións ou as elaboradísimas composicións que amosan o minucioso traballo de Julius Jaenzon á fotografía. Complementa esta excelente factura un guión moi traballado con narracións en flashbacks, afondando nos seus decadentes personaxes como é a progresiva destrución da dignidade humana por parte dunha sociedade cruel e egoísta que leva aos máis desafortunados ao camiño da violencia e a tolemia.\nXusto despois desta musicalización, chegará Nimic, curtametraxe dirixida polo aclamado Yorgos Lanthimos, autor de obras coma Langosta ou La favorita, esta última nomeada ao Óscar ao mellor director en 2019.\nA obra, que será estrea en Galicia e non está na sección oficial, ven de proxectarse en Locarno e Melbourne e narra a historia dun violonchelista profesional e coma un encontro cunha estraña no metro terá unha serie de consecuencias inesperadas na súa vida.\nDEVORADOS POR LA NOCHE, A CURTA DE CLAUSURA\n← A SECCIÓN OFICIAL DO GALICIAN FREAKY FILM FESTIVAL 2020 EN DETALLE\nConrado Xalabarder, creador da maior web sobre bandas sonoras do mundo, ofrecerá un coloquio no GFFF afondando na música e o cinema →


O Día da Patria e as vindeiras eleccións autonómicas, temas de debate na asemblea comarcal de Bergantiños | BNG Carballo\nO BNG está inmerso na preparación das dúas grandes citas que se aveciñan e que centraron a asemblea comarcal celebrada o venres pola noite en Carballo: a celebración do Día da Patria e as eleccións autonómicas. Na xuntanza participaron, en representación da Executiva Nacional, Rubén Cela, Raquel Suárez e Carlos Ansoar, que animaron á militancia a implicarse no proceso Adiante e a traballar de cara á próxima convocatoria electoral, na que o BNG se propón mellorar a súa representación no Parlamento Galego. O responsable comarcal de Bergantiños, Xosé Regueira, pola súa banda, louvou o “traballo magnífico” realizado por Paco Souto e Lucía Veciño na recente campaña das Eleccións Xerais e destacou a presenza que o BNG tivo nas rúas da comarca, “ao máis alto nivel”.\nXosé Regueira, Rubén Cela e Raquel Suárez, na asemblea comarcal\nPero a cita inminente é a do 25 de xullo, que o BNG quere converter na gran festa do nacionalismo galego. A comarca de Bergantiños participará na concentración que partirá da Alameda de Santiago ás 12.00 horas co lema “Galiza viva”. Será un acto cargado de simbolismo e emotividade, e no que demostraremos, como apuntou Rubén Cela, que “o BNG sigue sendo necesario”.


XXVIII Xornadas Técnicas e XXII Encontro empresarial | Grupos de Acción Costeira\nXXVIII Xornadas Técnicas e XXII Encontro empresarial\nAs principais actividades son a organización e celebración das XXVIII Xornadas Técnicas Expomar 2021 e o XXII Encontro Empresarial de Organización Pesqueira Expomar 2021. Cada ano propóñense os temas de maior actualidade e controversia, e cóntase cos relatores de maior responsabilidade na toma de decisións, o que xeralmente posibilita a resolución de problemas do sector por mor das reunións mantidas con motivo destas xornadas. Foro de recoñecido prestixio ao que teñen asistido importantes políticos de todas as administracións, técnicos especialistas do sector e prensa especializado en todas as súas edicións. Este proxecto componse de dúas actividades é un proxecto de colaboración entre o Concello de Burela e a Fundación Expomar.\nOrde do 21 de decembro de 2018 pola que se establecen as bases reguladoras para a concesión de axudas para proxectos ao amparo das Estratexias de Desenvolvemento Local Participativo ( EDLP), aprobadas aos Grupos de Acción Local do Sector Pesqueiro para o\nO obxectivo fundamental destas actividades, coincide co obxectivo da propia Fundación Expomar, que é o estímulo, a potenciación e o desenvolvemento do sector pesqueiro.\nTanto as Xornadas Técnicas Expomar, como o Encontro empresarial de Organizacións Pesqueiras, contribúen neste ámbito para alcanzar maiores cotas de profesionalidade, mellorando as capacidades e competencias profesional do sector, así como o traslado e o estímulo dos valores e da importancia da actividade pesqueiras para as futuras xeracións, promovendo o relevo interxeracional.\nTamén tenta promover a internacionalización das empresas e coñecemento do produto pesqueiro e á comunidade pesqueira en xeral.\nCrear unha ferramenta que contribúe ao desenvolvemento do sector pesqueiro e que incide dun xeito positivo no desenvolvemento sustentable das zonas de pesca, nun claro referente para o Mundo do Mar.\nConsolidar a competitividade nas zonas pesqueiras, así como reestruturar e reorientar as actividades económicas diversificando, á través da promoción da pluriactividade dos pescadores (turismo mariñeiro, medidas de melloras medioambientais etc.).\nOfrecer un valor engadido aos produtos da pesca e protexendo e promocionando o seu patrimonio natural e cultural a tódolos niveis, polo tanto, contribuíndo ao desenvolvemento sostible da zona de pesca.\nRecoñecemento e profesionalización do sector pesqueiro.\nDinamización dos sector pesqueiro na procura dun modelo organizativo e innovador de desenvolvemento do sector pesqueiro, que garanta unha pesca sostible e un aproveitamento sostible dos recursos mariños.\nConfección e posta en marcha da sondaxe cos axentes implicados no sector pesqueiro e mariño en xeral.\nRealización da sondaxe e comezo da planificación e programación das reunións do Comité Executivo.\nReunións do Comité executivo e o Órgano de Xestión, para a formulación das propostas da programación dos temas para tratar.\nProgramación de acordos e coordinación e contacto cos relatores.\nContacto coas Organizacións pesqueiras de Galicia, Comixa cantábrica e cúpulas das Asociacións: ONAPE, FEOPE, CEPESCA, Etc.\nRealización dos protocolos para seguir no desenvolvemento das Xornadas Técnicas e do Encontro Empresarial. - Xestión da páxina web da Fundación, que como en anteriores edicións centralice toda a información cara unha mellor divulgación coa base das novas tecnoloxías.\nDeseño dunha campaña publicitaria e xestión da mesma, ao longo de todo o tempo que leva a programación e a realización dos dous eventos.\nFinal da confección e deseño publicitaria e da programación dos eventos, e continuidade coa xestión dos mesmos.\nPosta do programa das Xornadas e do Encontro Empresarial na páxina web da Fundación, para un maior coñecemento que permita unha maior divulgación e achegamento a todos os sectores implicados.\nCoordinación cos participantes no Encontro e dos poñentes das Xornadas Técnicas (recibimento aloxamento e mantemento).\nOrganización xeral dos eventos, 1º acondicionamento dos espazos para utilizar: Salón de Actos da Confraría "San Juan Bautista" de Burela para as X. Técnicas e da Sala de Xuntas de ABSA para o Encontro E. De Organizacións Pesqueiras. 2º. coordinación e soporte para gravación e para a realización da reportaxe fotográfica a realizar durante a realización destas dúas actividades.\nRealización das Xornadas Técnicas e do Encontro Empresarial de Organización Pesqueiras 2021 que contarán cun servizo de asistencia para a recepción dos participantes, entrega de material e desenvolvemento das actividades nas diferentes sedes de realización.\nFinal, confección das memorias, pagos etc.\n1.-Mellora da competitividade do sector pesqueiro, creación de emprego e atracción da mocidade, en especial a través do aumento do valor engadido dos produtos pesqueiros, da integración vertical, da innovación en todas as fases da cadea de subministro dos produtos pesqueiros,; e garantir unha actividade sostible promovendo o uso eficiente dos recursos biolóxicos mariños.\n1.1.- Consolidar o posicionamento do produto pesqueiro da Mariña-Ortegal como o eixe central sobre o que se orienta a estratexia.\nProposta de resolución definitiva da Xunta Directiva do GALP A Mariña-Ortegal de proxectos da 2ª fase de adxudicación de axudas da convocatoria de 2021 A Xunta Directiva do GALP A Mariña-...\nOS GALP PROMOTORES DE TANZA PECHAN O PROXECTO CUN ACTO DE POSTA EN COMÚN DAS SEIS INICIATIVAS XURDIDAS EN CADA TERRITORIO Burela In, Ártabro Inclusivo,...\nProposta de resolución provisional da Xunta Directiva do GALP A Mariña-Ortegal de proxectos da 2ª fase de adxudicación de axudas da convocatoria de 2021 A Xunta Directiva do GALP A Mariña-...\nSelección de persoal Administrativo do GALP A Mariña-Ortegal: Resultados Finais Os resultados obtidos nas tres fases do...\nActo de presentación do programa Relevo2 Mocidade abordo O día 8 de setembro ás 11:00 h no Museo...\nMens Sana in Corpore Sano , porque como peixe O proxecto consiste na realización de...\nDefinición, deseño e implementación para a promoción do patrimonio mariñeiro do Concello de Cedeira O proxecto desenvolverase no termo...\nValorización da actividade mariñeira a través dos espazos litorais e das prácticas deportivas acuáticas nos municipios de Ares e Valdoviño O proxecto consiste na realización de...\nValorización da actividade pesqueira e marisqueira e dos seus espazos extractivos no litoral de Cedeira O proxecto, que se desenvolverá no...


Europa e as vacinas - Miguel Anxo Fernán Vello - Diario de Pontevedra, Noticias de Pontevedra\n13 febrero 2021 15:40 h.\nEuropa e as vacinas\nXulguen vostedes o modelo de transparencia, diante de situación tan grave, e as formas democráticas utilizadas dende o primeiro momento\nMiguel Anxo Fernán Vello Europa Vacina Madia Leva opinión\nQue na Europa política e económica das altas instancias existe unha guerra quente polo control mercantil das vacinas, fabricación e distribución incluídas, é algo que practicamente ninguén pon en dúbida. Até un semanario como Le Point demanda sen reservas que as multinacionais farmacéuticas non sigan a competir como o están a facer no momento presente, pois "deben unir forzas para multiplicar as súas capacidades de produción". ¿Unir forzas? O certo é que, como xa vimos anteriormente e seguimos a ver agora, determinados grupos de investigadores, laboratorios e empresas farmacéuticas participan abertamente, máis por activa que por pasiva, na comercialización interesada e particular das vacinas.\n¿Como negociaron as altas instancias europeas os contratos asinados cos laboratorios e empresas produtoras de vacinas? ¿Coñecemos a lista de prezos reais que se puxo sobre a mesa á hora de fixar e asinar os acordos comerciais? Eu lembro a comisaria de Saúde da Unión Europea, a chipriota Stella Kyriakides, afirmar no seu día que, debido á natureza altamente competitiva do mercado das vacinas, a Comisión Europea estaba legalmente imposibilitada para desvelar a información completa contida nos contratos en cuestión. Xulguen vostedes o modelo de transparencia, diante de situación tan grave, e as formas democráticas utilizadas dende o primeiro momento.\nToda unha presidenta da Comisión Europea, a médica Ursula von der Leyen, viuse obrigada días atrás a recoñecer erros manifestos na estratexia de adquisición de vacinas por parte dunha UE que nin sequera permite o escrutinio dos contratos coas farmacéuticas aos deputados da eurocámara. E ten que remachar o panorama unha asesora do Goberno alemán, a neuróloga Frauke Zipp, denunciando o "groseiro fracaso" da UE, que non foi quen de negociar como sería debido e de ter realizado pedidos máis grandes de doses de vacinas aos laboratorios.\nMais mentres Europa batuxa nas súas propias impericias e incapacidades, vemos tamén como esta e as súas empresas farmacéuticas asociadas esquecen, con obscena prepotencia, a cooperación e a solidariedade internacional á hora de se posicionar en relación aos países pobres do planeta, que, dadas as circunstancias mercantís existentes, tardarán en recibir as vacinas. Porque prima o negocio lucrativo privado e non a saúde entendida como un dereito fundamental da humanidade.


Reunión entre Sánchez e Casado na Moncloa nun clima de bloqueo | Noticias de Galicia | CRTVG\nPublicado o 17/02/2020 08:27\nO presidente do Goberno, Pedro Sánchez, recibe este mediodía na Moncloa o presidente do Partido Popular, Pablo Casado, nun momento en que as relacións entre ambos están máis distanciadas ca nunca. Sánchez pedirá ao líder da oposición que se sume ao diálogo político, social e territorial. O PP xa adiantou que acode por lealdade institucional, pero non dará o seu apoio sobre Cataluña ou os orzamentos.\nA última reunión entre Sánchez e Casado fora en decembro e apenas durara 45 minutos. A de hoxe, a primeira de 2020, terá como pano de fondo Cataluña, a economía, pero tamén as vindeiras citas electorais en Galicia e en Euskadi.\nAnte o comité federal do PSOE deste sábado, Sánchez aseguraba que o obxectivo do encontro é crebar o actual bloqueo co líder da oposición e iniciar unha nova etapa de diálogo social e político.\n"Aqui non sobra ninguén, ningunha lingua nin ningunha cultura. Tampouco a oposición, empezando polo PP, ao que tendemos a man de novo para que se sume ao diálogo social e territorial", dicía Sánchez.\nÁ parte do conflito catalán, en Moncloa aseguran que esperan poder tratar co líder da oposición outras cuestións fundamentais como o Pacto de Toledo, o financiamento autonómico ou a renovación do Consello Xeral do Poder Xudicial.\nPero o PP xa adiantou que Casado acode á cita por unha soa razón.\n"Casado acudirá por lealdade institucional", dicía o vicesecretario de comunicación do PP, Pablo Montesinos.\nSen moitas expectativas, por tanto, Casado proporalle a Sánchez pactos de Estado, pero tampouco aforrará críticas, sobre todo respecto ao diálogo do presidente do Goberno cos independentistas.\n"Pedro Sánchez non ten ningunha intención de volver á moderación, á centralidade. Porque está encantado de que os seus aliados sexan Torra, Junqueras e Rufián", dicía Montesinos.\nCasado vaille reiterar a Sánchez que non convoque a mesa de diálogo bilateral con Cataluña.


Federación Hípica Gallega | Andadura Galega\nANDADURA GALEGA FEDERADA 2019\nRESUMO DO REGULAMENTO / MODIFICACIÓN\nA Federación Hípica Galega, co fin de fomentar o deporte hípico en xeral e o autóctono (Andadura) en particular, decide:\nFacer o Campionato Galego de Andadura Individual e por Equipos de Febreiro a Setembro\nCopa "Joaquín G. Troncoso" en Xullo.\nCopa "Galaico-Lusa" en Outubro.\nEstablecer unha nova categoría denominada SUB-16.\nXinetes/Amazonas residentes en Galicia en posesión da Licenza Federativa e Cabalar en vigor.\nO tipo de licenza será Territorial e terá que ser presentada na primeira proba oficial, ou no seu defecto o comprobante bancario de pago a FHG.\nRECOMÉNDASE ter un seguro de responsabilidade civil privado.\nTodas as probas oficiais deberán realizarse pola mañá e excepcionalmente, si así o decidise o Comité Organizador, pola tarde, previa comunicación ós xinetes/amazonas.\nO Comité Organizador fará a entrega dos premios ao final da proba, ou ben pola tarde.\nPROBAS PUNTUABLES PARA O CAMPIONATO:\nTodas as probas será puntuables.\nO Campionato constará de 6 carreiras mínimo e 15 máximo e poderá descartarse o peor resultado do binomio xinete/amazona e cabalo.\nPara optar a medalla será obrigatorio participar na final.\nO día da final individual realizarase a proba do Campionato Galego por Equipos.\nMATRÍCULAS E PREMIOS:\nOs deportistas inscribiránse directamente a través do Delegado Federativo ou nos Comités Organizadores de cada proba puntuable.\nAutorízase un cambio de cabalo, sin xustificar, durante o campionato. Un segundo cambio deberá ser aprobado polo delegado federativo e a FHG, previa xustificación do cambio.\nA criterio do Comité Organizador poderanse variar os premios, disminuíndoos se os participantes son 5 ou menos e aumentandoos cando sexan 15 ou máis.\nSAÚDO E COMPORTAMENTO:\nEn todas aquelas probas celebradas nunha pista de competición e baixo a autoridade dun Xurado de Campo os participantes deberán, por razóns de cortesía, saudar ao Presidente do Xurado ao entrar na pista, salvo que este indique o contrario. Do mesmo xeito, o Presidente do Xurado deberá responder ao saúdo do deportista.\nCando unha autoridade de alto rango ocupe a Tribuna de Honra, o Comité Organizador, de acordo co Presidente do Xurado, deberá dar as instrucións oportunas ós deportistas para que estes executen o correspondente saúdo.\nTodos os deportistas deberán ter unha ACTITUDE CORRECTA cos Xuíces, Oficiais e Público asistente as competicións.\nCando participan baixo a FHG, os deportistas, aceptan os distintos regulamentos federativos: Xeral, Disciplinario, Veterinario e o propio da disciplina na que participa, neste caso o de Andadura Galega.\nXUÍCES E OFICIAIS:\nCada proba será presidida por un Presidente do Xurado, designado pola FHG, ou un Delegado Federativo.\nAs probas serán xulgadas por dous xuíces, un principal e un secundario, este último poderá ser un xuíz en prácticas.\nORDE DE SAÍDA, PENALIZACIÓNS E PUNTUACIÓN DAS PROBAS:\nA orde de saída determinarase por sorteo.\nO espazo existente desde o comezo da preparación do cabalo á liña de saída será dun mínimo de 10 metros, esta distancia é para poñer o cabalo na andadura. O crono empeza a contar dende que o cabalo pasa a liña de saída.\nOs xiros non terán penalización 10 metros antes e 10 metros despóis, entre a chegada ó primeiro cono e o xiro.\nA distancia mínima será de 100 metros.\nA clasificación final da proba será a suma da penalización e tempo.\nSerán causas de descalificación calquera maltrato ao cabalo ou unha actitude indisciplinaria do xinete/amazona. Sempre baixo os regulamentos da FHG e RFHE.\nPara que unha proba sexa puntuable para o Campionato deberá haber polo menos 5 participantes inscritos en cada proba e cada xinete/amazona deberá avisar ós oficiais e xuíces da competición con cal dos cabalos que participa puntúa para o campionato (máximo dous cabalos por xinete/amazona). Os demais cabalos entran nos premios da proba do día pero non en puntos do campionato.\nOs puntos que recollan os demais cabalos, e dicir, os que non optan ó campionato serán subidos ou baixados para a clasificación do campionato.\nOs xinetes/amazonas que corran o campionato con dous cabalos terán que escoller O DÍA DA FINAL o cabalo que opta á medalla e co que correr a final. O outro cabalo pode entrar nos premios da proba.\nA puntuación final será a suma dos puntos obtidos na clasificación nas diferentes probas do campionato e a suma de puntos da final:\nPOSTO 1ª, 2ª... PUNTUABLES FINAL\nProhíbese o uso de argolas durante as probas, baixo pena de descalificación.\nMALTRATO, IDADE E OUTRAS CONSIDERACIÓNS COS CABALOS:\nConsiderase maltrato causar dor ou abusar de forma intencionada do cabalo:\nGolpear ao cabalo de forma excesiva ou utilizar a fusta durante a carreira, podendo ser causa de eliminación.\nUtilizar as esporas (espuelas) ou dar sacudidas na boca do cabalo de forma excesiva ou persistente.\nRevitalizar ou intentar revitalizar a un cabalo visiblemente extenuado, coxo ou ferido.\nDeixar un cabalo sen alimentación e auga e sen o adestramento adecuado.\nAs mostras evidentes de lesións, feridas ou sangue (costados, boca) é causa de descalificación directa, non sendo autorizado a competir.\nEn relación coa idade de competición, é RECOMENDABLE que sexa a partir dos 3 anos e que conste no libro como cabalo de deporte e non de consumo.\nTamén e RECOMENDABLE a vacinación e desparasitación a lo menos dúas veces ó ano, en marzo e setembro/outubro.\nUNIFORMIDADE E AXUDAS NATURAIS E ARTIFICIAIS:\nA UNIFORMIDADE É OBRIGATORIA en tódalas probas segundo o establecido no presente regulamento: pantalón de montar negro, botas ou botíns, casco, camisa ou polo branco e cazadora federada. O non cumprimento será causa de descalificación.\nAs axudas naturais permitidas son: pernas, voz, asento e mans.\nAs axudas artificiais poden ser: esporas (espuelas) de contacto e fusta de doma. Durante a proba non está permitido o uso da fusta.\nPISTA DE COMPETICIÓN:\nA pista estará acotada mediante cintas plásticas ou similares que impidan ó público entrar na mesma durante o desenvolvemento das probas.\nNo caso de que a pista non teña a distancia mínima requerida poderá incrementarse a proba nunha volta, correndo un total de dúas, sempre co acordo entre os xinetes/amazonas e o Comité Organizador.\nO acondicionamiento da pista de competición poderá ser revisado por un xinete/amazona ou un comité tecnico que designe a F.H.G, que deberá emitir un informe que de ser negativo pode ser causa de anulación da proba.\nÉ obrigatorio dispor de megafonía, sendo recomendable o uso de micro sen fío e tamén será obrigatorio o uso de célula fotoeléctrica.\nComo norma de seguridade, no recinto deberá haber ambulancia, veterinario e médico.\nPoderán participar tódolos menores de 16 anos, tamén poderán participar tódalas persoas que cumpran 16 anos no presente ano.\nÉ obrigatorio ter licenza federativa e usar o casco e a vestimenta regulamentaria.\nRealizarán a proba sen cronómetro e sempre se puntuará a técnica e non a velocidade.\nO final da proba levarán un obsequio ou trofeo e escarapela.\nNORMAS PARA O DESENROLO DO CAMPIONATO GALEGO POR EQUIPOS:\nPara participar deberán ter licenza federativa tanto o xinete/amazona como o cabalo e ter participado nalgunha das carreiras individuais do campionato.\nOs equipos serán de tres xinetes/amazonas.\nOs xinetes/amazonas sairán na orde de saída que eles escollan.\nOs primeiros de cada equipo farán a proba e a continuación tódolos segundos e así sucesivamente.\nOs peores tempos de cada equipo serán eliminados, sumándose só os dous mellores.\nSerá campión galego por equipos aquel que sume o mellor tempo en cada categoría.\nAS COPAS NON TEÑEN PREMIOS EN METÁLICO, TERÁN TROFEOS, ESCARAPELAS E OBSEQUIOS PARA O BINOMIO, CEDIDOS POLOS PATROCINADORES.\nDende o ano 2017 as categorías de Andadura divídense en catro:\nCabalos de menos de 1,50 cm:\nAndadura Serrada / Dous Tempos.\nAndadura Chapeada / Catro Tempos.\nCabalos de máis de 1,50 cm:\nAndadura Chapeada / Catro Tempos\nEstes cabalos mediránse segundo a normativa da RFHE para ponis. Se a medición se realiza con ferraduras, a medida verase aumentada nun centímetro.\nA medición definitiva será cando o cabalo ou poni cumpra os 8 anos, ata que os teña, será medido cada ano antes de empezar a competición.\nNo caso de competición a proba de recoñecemento poderá ser realizada a paso. O xinete/amazona pode tomar a decisión de efectuar a proba de competición sen volta de recoñecemento, debendo avisar ó Delegado Federativo. Neste caso no momento de superar a célula fotoeléctrica a proba pasará a ser puntuada sen posibilidade de repetila.\nHISTORIA DA ANDADURA\nCoñecida polos romanos, grandes coñecedores da arte da equitación, como "La Amblad", marcha propia de todos os cabalos daquela época.\nAtopámonos en tempos de D. Felipe II, alá polo 1562 con Disposicións Reais que prohibían que ninguén excepto os médicos e cirurxiáns, aparte dos relixiosos, puidesen andar en mulas e cabalos de paso.\nCo acontecer do tempo, o paso de Andadura tívose en gran aprecio nas épocas en que sendo os animais de paso case o único medio de transporte coñecido, era o seu uso obrigado e xeral. Este paso tiña como vantaxe que non cansaba nin sacudía ao xinete.\nEN QUÉ CONSISTE A ANDADURA:\nPara que un cabalo marche ben en Andadura é necesario que o faga sobre os pés, de maneira que coloque os mesmos, vinte e cinco ou trinta centímetros máis aló do sitio en que coloca as mans, o que lle fai gañar un espazo considerable de terreo.\nOs cabalos que marchan a este aire coas cadeiras elevadas non avanzan tanto e cansan moito o seu xinete.\nANDADURA DOUS TEMPOS (ANDADURA SERRADA):\nO cabalo marca dous tempos dobres cos bípedos do mesmo lado, a man e o pé dereito marcan o primeiro, a man e o pé esquerdo marcan o segundo, seguindo esta orde consecutiva en todos os seus trancos, sempre cos bípedos laterales a un tempo.\nANDADURA CATRO TEMPOS (ENTREPASO OU ANDADURA CHAPEADA):\nO cabalo marca catro tempos, e este en ocasións coloca o pé antes que a man, e noutras a man antes que o pé, sendo esta marcha máis rápida e estable que a anterior, podendo correr un cabalo a este paso a unha velocidade de 10km/h.\nFerramenta para poñer ó cabalo en paso de Andadura, estas argolas van inseridas nunhas correas de coiro, partindo nun principio o cabalo cun número de oito anillas que de xeito paulatino vanse retirando cando este comeza a coller o paso, normalmente utilízase un número igual en cada pé.\nCOMUNICADO XXII CAMPEONATO GALLEGO DOMA CLÁSICA-COPA DE GALICIA 2021 04-08-2021\nAcordo Intercambio Colaboración recíproca licenzas FHG e FEP 20-07-2021


Domingo S.Xoán - ciclo B\nÉRGUETE, SEÑOR, ESPERTA\nÁ caída da noite,\ncando esconde a luz as súas claridades\ne un perde o camiño\ne xa non sabe\nse vai ou non vai pola verdade:\nÉrguete, Señor, esperta,\nfaite luz na noite cega.\nNo medio da ondaxe,\ncando a barca da vida na que andamos\nvai e vén sen rumbo nin progreso,\nnon se sabe nin por que mover o remo,\na piques de rompelos,\na piques de fundimos sen remedio:\nfaite temón firme na desfeita.\nNo día das dúbidas e os medos,\ncando de ti dubidamos e dos outros,\nea impotencia arrola no seu berce ao medo,\ne o medo lle dá brazos á impotencia,\ne faite para nós potencia certa.\nfaite luz na noite cega,\nfaite temón firme na desfeita,\nfaite para nós potencia certa,\nvento maino na fogaxe da tarefa,\nacougo na loita e paz serena.\nFainos sentir o teu poder á nosa beira.\nEtiquetas: Evanxeo B Festividades Xuño


CALLE LOGRONO VIGO - OSORNO. Empresas en LOGRONO VIGO - OSORNO de Palencia\nCriterio de búsqueda por vía "LOGRONO VIGO - OSORNO"\nListado de empresas encontradas en CALLE LOGRONO VIGO - OSORNO. Empresas en LOGRONO VIGO - OSORNO de Palencia. Pulse en cualquiera de ellas para ver mas informacion de la empresa. CALLE LOGRONO VIGO - OSORNO. Empresas en LOGRONO VIGO - OSORNO de Palencia.


Ayuntamiento de Ourense (via Public) / O Consello Municipal de Deportes dálle servizo a 13.147 usuarios na cidade e acada un notable nivel de valoración e fidelización\nWest Side Office Grand Opening!\nCorpus Christi Man Convicted of Distribution of Child Pornography\nSenator Argall announces HOME grant award for Schuylkill County\nDC Circulator to Improve Service with Route Changes\nCBP’s Role in Agriculture is Helping Consumers\n02/16/2017 | News release | Distributed by Public on 02/16/2017 12:53\nO Consello Municipal de Deportes dálle servizo a 13.147 usuarios na cidade e acada un notable nivel de valoración e fidelización\nMáis de 13.000 veciños da cidade utilizaron os servizos e equipamentos deportivos municipais ao longo do ano 2016. Son en total, 7.247 deportistas de 57 clubs e 5.900 persoas abonadas ao Pavillón. Estas cifras reflicten unha penetración social dos servizos municipais dun 12,40%, que resulta superior ao promedio de España (10,20%). As horas de uso ascenderon a 32.940 anuais, das que o 36,98% se realizaron no Pavillón dos Remedios.\nO alcalde de Ourense, Jesús Vázquez, explicou estes datos na rolda de prensa posterior á Xunta de Goberno Local, na que se deu conta do informe sobre os servizos prestados nos equipamentos deportivos municipais ao longo de 2016.\nAs enquisas realizadas aos usuarios poñen de manifesto unha alta valoración dos servizos prestados (o 75% das persoas responderon que foron do seu agrado) e tamén de fidelización, xa que o 75% dos usuarios superan os dous anos de estadía.\nO Consello Municipal dá servizo aos abonados durante 503 horas semanais, incluíndo aperturas dos vasos, spa, cursiños de natación para nenos e adutos, sala de musculación e actividades dirixidas.\nA instalación máis usada neste recinto é a piscina de 50 metros, con 3.998,50 horas por ano, incluídas as competicións, seguida do Anexo, recentemente reformado, con 2.836. 475 nenos e adultos realizaron cursos de actividades acuáticas de iniciación ou perfeccionamento.\nO Consello Municipal tamén concedeu axudas a 66 deportistas individuais, a 78 clubs deportivos de distintas disciplinas e destinou 100.000 euros a apoio a eventos e manifestacións deportivas. O reto actual -subliñou o alcalde- é mellorar as instalacións existentes a e fomentar a ampliación do tecido asociativo para chegar a máis veciños


Axudas libros de texto 2022/23 – CPR Santiago Apóstol\nAxudas libros de texto 2022/23\no 20 de Maio, 2022\nEsta orde ten por obxecto regular, no ámbito dos centros docentes da Comunidade Autónoma de Galicia sostidos con fondos públicos e para o curso 2022/23, o procedemento ED330B: Participación no fondo solidario de libros de texto e axudas para adquirir libros de texto e material escolar.\nA participación no fondo solidario de libros de texto do alumnado matriculado en 3º, 4º, 5º e 6º de educación primaria (en diante, EP) e en 1º, 2º, 3º e 4º de educación secundaria obrigatoria (en diante, ESO).\nNormativa: ORDE do 29 de abril de 2022 pola que se regula a participación no fondo solidario de libros de texto e se convocan axudas para adquirir libros de texto e material escolar destinadas ao alumnado matriculado en educación primaria, educación secundaria obrigatoria e educación especial en centros docentes sostidos con fondos públicos para o curso escolar 2022/23 (códigos de procedemento ED330B, ED330G e ED330H).\nPrazo de presentación: desde o 19/05/2022 e rematará o día 22 de xuño de 2022. O alumnado que se incorpore ao centro docente fóra deste prazo disporá dun mes contado a partir do día seguinte ao da formalización da matrícula. Non se poderán presentar solicitudes despois do 31 de marzo de 2023.


Despois do noso día | Galicia Digital\nDespois do noso día\nUnha semana xa desde o noso gran Día das Letras, e a vida segue. Co perigo de que teñamos que aplicarlle o dito dos nosos devanceiros de que pasou o día e pasou a romaría.\nO certo é que o día serviu para difundir con toda xustiza a gran humanidade poética do cantor do Courel, Uxío Novoneyra,e para que a súa figura sexa máis coñecida e a súa poesía pase de man en man, de centro en centro, de boca en boca. E eso está ben, porque Novoneyra é un dos grandes, foino en vida e a súa figura medra cos anos na nosa memoria colectiva.\nPero en tanto que todos estamos de acordo en que hai galegos sobranceiros que usaron a lingua con mestría difícil de igualar, non o estamos tanto en que galego debemos utilizar, cando o utilizaremos, canto -en fin- aplicaremos este bendito idioma en todos os momentos da nosa vida, sendo especialmente problemático no mundo da educación, precisamente no lugar onde todos deberían aplicar máis templanza e conseguir consenso.\nEn tanto, o idioma baixa en consideración entre as xentes, diminúe a súa utilización, e os novos arrédanse do seu uso no lecer, na vida diaria.\nDe pouco parecen valer os esforzos efectuados por tantos e durante tanto tempo, de pouco a súa incorporación ó mundo da cultura, do ensino, da administración, sendo anecdóticos casos como o da mención ó seu necesario coñecemento por sectores como o de porteiros de discoteca, para que razoen nos dous idiomas no exercizo do seu cometido habitual.\nAproveitemos todos o tempo en loitar polo galego do mellor xeito posible, utilizándoo en todos os ámbitos e en todos os momentos. Que o noso uso do galego non se refira só a un día de festa ou a cumprir normativas que cambian coma o vento. Que o galego viva mil primaveras máis, pero tendo todos nós parte activa na consecución deste desexo-premonición.


Novo cribado en Portas, con 500 veciños de 14 a 39 anos citados | Noticias de Galicia | CRTVG\nPublicado o 13/08/2021 14:28\nNo interior da antiga azucreira de Portas é onde este venres se fai, ata as 8 e media da tarde, o cribado dirixido a veciños de entre 14 e 39 anos. É a franxa de idade en que se concentran a maioría dos contaxios deste municipio pontevedrés.\n"Xa é a segunda vez que me toca, e hai que facela porque senón non hai maneira de saber onde está o foco", explica un dos mozos participantes no cribado.\nA evolución epidemiolóxica preocupa, nunha localidade con pouco máis de 2.900 habitantes. "Somos poucos habitantes -comenta outra das asistentes- creo que hai 23 positivos e empeza a ser preocupante, e hai moita persoa maior, xa non é unha cifra tan boa como antes", conclúe.\nPara facer as probas PCR están citadas máis de 500 persoas cunha finalidade: detectar posibles casos asintomáticos e frear a curva de contaxios.\nRicardo Martínez, alcalde de Portas di que os casos comezaron a subir hai un mes. "De aí a idea do cribado, a ver que pasa, ten que haber algún asintomático que estea dándonos un pouco a lata", explica.\nPor iso, e malia ser un cribado voluntario, as autoridades fan un chamamento á participación.


Praza da pescadería: Revista mariñana\nA comezos do século XX, entre 1925 e 1926, viron a luz en Sada 26 números da revista quincenal Mariñana. Nas páxinas desta publicación atopamos nomes tan destacados coma Lugrís Freire ou Antón Vilar Ponte entre outros. Artigos de costumes, novas, fotografías e debuxos da Galicia de entón, pequenas pezas de creación literaria e mesmo anuncios fan desta cabeceira unha obra de grande interese para curiosos e investigadores dos nosos días.\nO Concello de Sada adquiriu en 2007 a colección completa da Revista Mariñana. Esta publicación ten un grande valor histórico e axúdanos a coñecer a sociedade mariñá da época, caracterizada por unha grande fervenza cultural e política. Ademais dunha importante fonte para o coñecemento da cultura local, a Revista Mariñana converteuse tamén en lugar de encontro de persoeiros consagrados da cultura e da política tanto comarcal como galega. De feito, nas súas páxinas habemos atopar as sinaturas do escritor e axente cultural local Manuel Lugrís Freire (con algún poema como Fontán, de claras reminiscencias sadenses) ou os artigos de Ramón Suárez Picallo.\nEn culturagalega.org fixéronlle unha entrevista moi interesante a Manuel Pérez Lorenzo, investigador da prensa local de Sada, onde fala da revista e o seu contexto cultural e social da época. Fala, entre outras cousas, de que a Revista Mariñana non foi a única publicación cultural da época, pero si a única da que se garda unha copia íntegra. Ou tamén que a primeira publicación de Ramón Suárez Picallo que ve a luz en Galicia se publica nesta revista enviado desde Arxentina. Recomendo escoitar a entrevista enteira na páxina de cultura galega.\nMáis abaixo pódense ver os 26 números da revista, pinchando en cada unha delas. Son copias en formato PDF escaneadas a partir da única colección completa da que se ten constancia, propiedade do Concello de Sada.\nNúm 1 (xaneiro 1925)\nNúm 2 (xaneiro 1925)\nNúm 3 (febreiro 1925)\nNúm 4 (febreiro 1925)\nNúm 5 (marzo 1925)\nNúm 6 (marzo 1925)\nNúm 7 (abril 1925)\nNúm 8 (abril 1925)\nNúm 9 (maio 1925)\nNúm 10 (maio 1925)\nNúm 11 (xuño 1925)\nNúm 12 (xuño 1925)\nNúm 13 (xullo 1925)\nNúm 14 (xullo 1925)\nNúm 15 (agosto 1925)\nNúm 16 (agosto 1925)\nNúm 17 (setembro 1925)\nNúm 18 (setembro 1925)\nNúm 19 (outubro 1925)\nNúm 20 (outubro 1925)\nNúm 21 (novembro 1925)\nNúm 22 (novembro 1925)\nNúm 23 (decembro 1925)\nNúm 24 (decembro 1925)\nNúm 25 (xaneiro 1926)\nNúm extra (febreiro 1926)\nObtiven a información para redactar e publicar a revista na web do concello de Sada e na páxina culturagalega.org onde tamén se pode escoitar unha entrevista íntegra a Manuel Pérez Lorenzo, investigador da prensa local de Sada. Foi tamén de gran axuda a información proporcionada por Maruja e a A. C. Ramón Suárez Picallo. Gracias a todos eles.\nEtiquetas: historia, recordos, revista, sada\nstellamaris815 11 de noviembre de 2011, 0:51\nTe digo lo que pienso,estas revistas me parecen que son una verdadera maravilla, hay que darles el valor que tienen ya que es una suerte poder guardarlas con las muchas cosas que tengo de la Sada antigua, y tambien le doy el merito que tiene compartir esas cosas con nosotros como lo hizo Maruja, yo le doy mucho valor porque hay detraz el trabajo de personas que quieren la villa de Sada, un saludo y gracias a Maruja y tambien a ti, gracias a tu trabajo muchos disfrutaran de las revistas\nAbel López Soto 25 de junio de 2012, 22:07\nEstas revistas foron adquiridas polo Concello de Sada no sno 2007, creo recordar, a un sadense que tivo a delicadeza de gardalas como ouro en paño. En canto tiven coñecemento, ordenei a súa compra e encargamos a súa dixitalización para uso e disfrute de todos os sadenses.\nOs orixinais están, ou deberían estar ba Biblioteca Públia Ramón Suárez Picallo.\nÉ bo recordar estas cousas.\nAbel 25 de junio de 2012, 22:10\nXCG 20 de julio de 2013, 9:33\nCómo funcionaba o asunto dos anuncios comerciáis na revista? Quero dicie: os diversos anunciantes que figuran en diferentes números da revista..., cómo contactaban e conseguían insertar os anuncios?\nGhraciñas e un saúdo,\nCrisanto 8 de marzo de 2014, 21:17\nGhraciñas de novo\nOla Crisanto. Este blog témolo bastante abandoado, e tampouco estamos moi documentados ao respecto da Revista Mariñana, no seu momento puxémola aquí para que estivera (e siga estando) accesible a todo o mundo. Non sabemos responderche ao que preguntas, pero podes poñerte en contacto coa Asociación Ramón Suárez Picallo de Sada: http://www.blogoteca.com/acsuarezpicallo/\nEles publican na actualidade a revista Areal de gran calidade e para a cal están moi ben documentados. Na súa web está dispoñible en PDF así como outra moita documentación. Tamén teñen un correo electrónico de contacto que podes atopar na columna esquerda da súa páxina.\nEspero que che sexa de axuda.\nExcelente... Moitísimas ghrazas!!\nContactarei con eles...


Este martes arrinca o xuízo dunha muller que contratou sicarios para asasinar o seu marido\nmuller marido martes xuizo dunha sicarios seu contratou tentar arrinca asasinar\nOs feitos tiveron lugar no 2014, cando a acusada, MJ.A.R., contactou con tres persoas para concertar un plan para acabar coa vida do seu marido, traballo polo que recibirían 45.000 euros en varias entregas\nEste martes 27 de febreiro arrinca o xuízo dunha muller que contratou a tres sicarios para tentar asasinar o seu marido. Estas catro persoas enfróntanse a unha petición de 12 anos de cárcere por tentativa de asasinato.\nO xuízo, que procede do Xulgado de Instrución de Negreira (A Coruña), terá lugar os días 27 e 28 de febreiro na Audiencia Provincial da Coruña. A Fiscalía solicita penas de 12 anos de cárcere para os catro implicados no intento de asasinato, así como outros dous anos de prisión para a muller por denunciar de forma falsa un intento de extorsión.\nOs feitos, segundo relata o escrito do Ministerio Público, tiveron lugar a mediados de 2014, cando a acusada, MJ.A.R., contactou con tres persoas para concertar un plan para acabar coa vida do seu marido, traballo polo que recibirían 45.000 euros en varias entregas.\nOs implicados mantiveron encontros e conversacións telefónicas para definir o plan. Os gastos serían sufragados co diñeiro de contas correntes en titularidade da implicada e o seu marido.\nDeste xeito, o 7 de xullo de 2014, MJ. recibiu de mans dun dunha das persoas contratadas un frasco cunha sustancia que, posteriormente, esta vertería no café do seu marido co obxectivo de adormentalo.\nA parella abandonou o domicilio familiar á primeira hora da mañá nun vehículo que conducía a vítima. Á metade do traxecto, este tivo que deter o coche porque sentíase "adormecido", polo que a muller se puxo ao volante e aproveitou que o seu marido se quedou durmido para contactar cun dos seus cómplices, co que se citou nunha rotonda próxima a Cambre (A Coruña).\nAo chegar ao momento, MJ. detivo o vehículo e subiuse a outro conducido por un dos implicados, que a achegou ao seu lugar de traballo. Ao mesmo tempo, outras dúas persoas fixéronse cargo do coche no que viaxaba a vítima, que continuaba durmido.\nAsí as cousas, segundo o relato do Ministerio Público, "por causas que se descoñecen", os procesados nunca chegaron a cumprir o encargo de matar a esta persona, senón que substraeron bens por valor de 1.400 euros do coche, que deixaron abandonado nunha pista forestal de Orto -Abegondo (A Coruña)- coa vítima no interior.\nO vehículo foi localizado por dúas persoas na devandita pista forestal. O coche tiña a porta do condutor aberta e a vítima atopábase xunto a el "inerme, descamisado, arrastrándose polo chan, ata que finalmente desvaneceuse".\nSegundo intento e denuncia falsa\nO home tivo que ser trasladado ao Complexo Hospitalario Universitario da Coruña, onde permaneceu ingresado unha semana. Nas probas realizadas, a vícitma deu positivo en 'benzodiacepinas', unha sustancia sedante.\nA continuación, en días posteriores e sen que a Ficalía poida "establecer unha data concreta", a muller volveu tentar sedar ao seu marido a través do mesmo procedemento. No entanto, o home non chegou a desvanecerse, polo que non puido levar a cabo o plan, similar ao levado a cabo días atrás.\nCatro meses máis tarde, en novembro de 2014, uns encarapuchados "non identificados" acudiron á vivenda do matrimonio, que abandonou o domicilio. O home chegou a facerlles fronte cun pau.\nDous días despois, a muller acudiu á Policía Xudicial de Noia para tramitar unha denuncia por extorsión, alegando que fora obrigada a entregar diferentes cantidades de diñeiro, até un máximo de 45.000 euros, para evitar que lle fixesen dano a ela e ao seu marido.\nA Fiscalía considera este último feito constitutivo dun delito de acusación e denuncia falsa, polo que pide unha pena de dous anos de prisión, que se suman aos 12 que reclaman polo intento de asasinato, condena á que tamén se enfrontan as outras tres acodes implicadas nos feitos.\nAdemais, o Ministerio Público solicita que a vítima sexa indemnizada cunha cantidade de 150.000 euros "polas cantidades sustraídas e prexuízos ocasionados, incluídos os de natureza moral".\nmuller marido martes xuizo dunha sicarios\nFeijóo pide adelantar el toque de queda "a las 20,00 horas" y rechaza el confinamiento\nSito Miñanco llega a la Audiencia de Pontevedra para ser juzgado por blanqueo


XORNADA SOLIDARIA MULTIDEPORTE – Concello de Miño\nXORNADA SOLIDARIA MULTIDEPORTE\nGRAZAS A TODAS E TODOS OS PARTICIPANTES!\nO pasado sábado 23 de decembro o Concello de Miño, dende as concellerías de deportes e servizos sociais levou a cabo a Xornada Solidaria Multideporte que consistiu no desenvolvemento de diversas actividades deportivas de diferentes modalidades: BTT, andaina, fitness, defensa personal e actividades infantís. Esta xornada non sería posible sen a colaboración desinteresada das persoas que voluntariamente organizaron as actividades que compuxeron a mesma.\nAgradecer ás asociacións, Miñotauros Clube Ciclista de Miño e ao Karate Club Galega Sport asemade ás entidades Parchís Centro de Ocio Infantil de Miño e ao Supermercado Día de Miño, o seu labor como persoas voluntarias nas actividades levadas a cabo e na organización da propia xornada.\nA actividade, cun importante trasfondo social e de solidaridade, foi todo un éxito grazas a que todas as persoas participantes fixeron a doazón de produtos de hixiene personal e de alimentos non perecedoiros que servirán para facer lotes e achegárllelos ás familias que por diversas circunstancias son solicitantes da campaña de alimentos que o Concello de Miño leva a cabo en colaboración co Banco de Alimentos e coa Cruz Vermella.\nO Concello de Miño quere manifestar o seu agradecemento a toda a veciñanza polo grande impulso da práctica deportiva e pola solidaridade amosada, sobre todo en datas tan sinaladas como son as do Nadal.


O Camiño de Santiago de Cualedro, Laza e Monterrei servirá de escenario itinerante para un programa de visitas teatralizadas durante este verán - 21 Noticias\nO patio de armas da fortaleza medieval de Monterrei acolleu a presentación en público do programa de visitas teatralizadas no Camiño de Santiago impulsadas polos concellos de Cualedro, Monterrei e Laza. Actividades que se executarán durante os meses de verán en diferentes localidades dos tres municipios baixo o suxestivo título «Acción en Ruta«. Eventos todos incluídos dentro do programa «O Teu Xacobeo« impulsado pola Xunta de Galicia para promover os valores do ano xacobeo por toda a xeografía galega.\n«Dende a Xunta de Galicia apostamos por aproveitar a efeméride do Xacobeo como estímulo despois dun ano e medio moi complicado para o sector turístico. O programa no que se enmarca esta actividade (O Teu Xacobeo) pretende por tanto crear unha ampla oferta cultural en tempo estival, pero tamén un produto que axude a dinamizar as economías locais diversificando esa oferta por diferentes puntos do territorio», afirmaba o Xefe do Servizo de Turismo Cecilio Santalices.\n«Cada visita responderá a unha trama concreta, con personaxes e escenarios diferentes como se dunha serie televisiva se tratara. O obxectivo é que calquera persoa poda vir e sorprenderse en todas e cada unha das convocatorias con loitas entre cabaleiros, amoríos, amizades sinistras… Estes son só algunhas das moitas temáticas das visitas. Todas sempre deseñadas coa máxima rigorosidade histórica con textos redactados por historiadores especialistas en didáctica patrimonial». Apuntaba Manuel Gallego da entidade Xeitura S.Coop.Gal. que coordinará o programa.\n«É obxectivo prioritario dos tres concellos a recuperación do patrimonio como motor de desenvolvemento local. Creando unha oferta complementaria á propia atracción turística que supón o castelo de Monterrei e permitindo ao tempo diversificar no territorio a súa incidencia económica», apuntaba Xosé Luís Suárez como rexedor do Concello de Monterrei e en nome dos alcaldes Luciano Rivero e Xosé Ramón Barreal, dos municipios de Cualedro e Laza respectivamente.\n« Felipe Rivas recibiu no Vello Cárcere a un grupo de estudantes de FP que fixeron as prácticas en Lugo\nRemata a limpeza e acondicionamento do paseo e a praia fluvial da Madalena de Vilalba »


A Mancomunidade de Ordes pon en marcha o II Plan de Igualdade - Lindeiros\nA Mancomunidade de Ordes pon en marcha o II Plan de Igualdade\nOrdes, 11 de setembro do 2018 – O II Plan para a Igualdade entre Homes e Mulleres da Comarca de Ordes foia aprobado por unanimidade no pleno de setembro da Mancomunidade.\nCun período de vixencia de cinco anos o plan de igualdade preséntase como un instrumento de referencia no seu ámbito de actuación. O documento propiciará modelos máis igualitarios en base a principios reitores básicos como a atención á diversidade, a xustiza social, a innovación, a perspectiva de xénero e a transversalidade. A intención da Mancomunidade é que sirva de guía as actuacións políticas sociais e de igualdade, ademais de servir de reforzo contra a fenda de xénero.\nAs medidas aplicaranse en oito áreas de actuación: Políticas e accións municipais, educación en valores, xestión do traballo e dos tempos, emprego e innovación, liderado e igualdade na participación, calidade de vida e benestar, sensibilización e prevención na violencia de xénero, así como a intervención e o tratamento desta problemática.\nOutro dos aspectos acordados durante o pleno foi a solicitude dunha subvención á Consellería de Economía, Emprego e Industria destinada á promoción e ao fomento do emprego na comarca mediante a contratación dun axente profesional. Unha achega a través da cal se sufragaría o 25% dos gastos da súa contratación. A sesión aprobou ademais, de xeito definitivo, a conta xeral 2017.\nBisbarra igualdade Mancomunidade de Ordes Social


Vieiros: Galiza Hoxe - O KGZ enfróntase ao seu primeiro reto importante: os Campionatos Estatais\nO KGZ enfróntase ao seu primeiro reto importante: os Campionatos Estatais\nO equipo galego vai presentar tres ciclistas á proba de contrarreloxo e quince á de fondo. Xunto coa ‘'Vuelta a España', é unha das probas máis significativas desta tempada.\nRedacción - 12:09 24/06/2008\nTags: Campionatos Estatais ciclismo contrarreloxo fondo Karpin Galicia KGZ\nO Karpin Galicia xa decidiu as formacións que vai enviar aos Campionatos Estatais de contrarreloxo e de fondo que se han desenvolver os vindeiros días 28 e 29 de xuño en Talavera de la Reina (Toledo).\nNo campionato de contrarreloxo han estar tres corredores: Gustavo C. Veloso, Serafín Martínez e Gonzalo Rabuñal. No campionato de fondo o equipo galego aliñará o cadro de corredores ao completo (coas únicas excepcións de Ezequiel Mosquera, convalecente da fractura de clavícula que sufriu na 'Volta a Cataluña', e obviamente, dos corredores rusos Eduard Vorganov e Vladimir Isaiychev, que esta fin de semana disputarán tamén os campionatos do seu país), é dicir, a David Abal, Carlos Castaño, Gustavo César Veloso, Jesús Cobelo, Gustavo Domínguez, Delio Fernández, Alberto Fernández, David García, David Herrero, Serafín Martínez, Iban Mayoz, Juan Francisco Mourón, Alejandro Paleo, Gonzalo Rabuñal e Ramón Troncoso.\nA proba cronometrada desenvólvese sobre unha distancia de 30,2 quilómetros; e a de fondo sobre 219 quilómetros. O equipo galego presentase a esta cita, co estímulo da medalla de bronce acadada no 2007 en Cuenca, co seu ex corredor Eladio Jiménez.\nVeloso ten abondas opcións na contrarreloxo, despois dos bos postos acadados na 'Volta a Cataluña', no Criterium e no Gran Premio Santarem


A biblioteca de Pontevedra réndelle homenaxe aos "superlectores"\nBelén López 12 enero 2017 01:00 h.\nPontevedra Concello de Pontevedra premios lectores Biblioteca Pública Antonio Odriozola\nFoto de todos os superlectores da biblioteca\nO centro celebra o Día do Usuario premiando aos usuarios máis activos e realizando unha visita guiada\nNinguén le máis ca eles. Son os superlectores da Biblioteca Pública Antonio Odriozola de Pontevedra. Por iso teñen gañado ser protagonistas do Día dos Usuarios. José Javier Fernández con 428 préstamos (maioritariamente libros e música), Juan María Durán con 324 préstamos (maioritariamente películas e libros) e Luis Mariano Herrero con 257 préstamos (maioritariamente libros) foron nomeados onte superlectores da Biblioteca de Pontevedra, na categoría de adultos. Na categoría infantil, houbo catro nomeamentos, "correspondentes a diferentes tramos de idade", lembraba a directora do centro, Pilar Fernández. Trátase de Cris Li Min Martínez con 95 préstamos (14 anos); Carlos Trillo con 173 (9 anos); Carla Fariña con 175 (6 anos), e Lois Álvarez con 227 (con 5 anos acabados de cumprir).\nTodos eles recibiron un diploma e un lote de libros. Ademais, ser nomeados superlectores significa pasar a ter a consideración de socios de honra da Biblioteca durante un ano, o que lles permite ampliar o número de préstamos a 25 no caso dos adultos e a 20 no caso dos nenos.\nPERCORRIDOS. A Biblioteca celebrou o Día dos Usuarios, ademais de co nomeamento dos superlectores, con dúas visitas guiadas e con distintas propostas para os usuarios habituais.\nPor un lado, houbo percorridos para coñecer as instalacións e a oferta de materiais, á mañá (11.00 horas) e á tarde (18.30). Por outra parte, os socios da Biblioteca viron incrementado este mércores, e só por un día, o número de obras que podían levar en préstamo, converténdose así todos os lectores en socios de honra durante 24 horas.\nA celebración do Día do Usuario foi impulsada pola Consellería de Cultura e Educación en todas as bibliotecas públicas que dependen da Xunta en Galicia.


A INICIATIVA ‘NA ENCRUCILLADA’ BUSCA SOLUCIÓNS Á CRISE A TRAVÉS DA FIGURA DE ANTONIO CASARES\nCasares, que foi reitor da USC entre 1872 e 1888, está considerado ‘o pai da química galega’ e foi o introdutor en Galicia de importantes avances agrarios e industriais.\nA iniciativa ‘Na Encrucillada. Universidade en debate’, unha plataforma creada por diferentes colectivos de profesores, alumnos, investigadores e persoal de servizos da USC no Campus de Lugo para analizar e debater sobre a actual situación económica nas súas distintas vertentes, organiza para o xoves 24 de maio unha charla-coloquio sobre a figura do químico lucense Antonio Casares, reitor da universidade compostelá entre 1872 e 1888. A cita será no Salón de Actos da Facultade de Ciencias a partir das 19.00 horas.\nBaixo o título ‘Antonio Casares: leccións dun científico lucense para saír da actual crise’, o catedrático de Química Inorgánica Manuel Bermejo Patiño falará sobre a figura do considerado ‘pai da química en Galicia’, do que este ano se cumpre o douscentos aniversario do seu nacemento. “ Aprenderemos como realizou o seu labor de difusión e transferencia de coñecemento, que deu lugar ao desenvolvemento de diferentes sectores produtivos galegos, en particular a industria e a agricultura, e trataremos de extraer leccións para enfrontar a crise actual”, explican os responsables da iniciativa.\nO catedrático Manolo Bermejo é tamén coordinador do grupo de investigación SUPRABIOIN; ademais do seu labor docente e investigador, ocupou postos de responsabilidade como presidente da Comisión Interuniversitaria de Galicia, director do Instituto de Ciencias da Educación, comisario da exposición do V Centenario da USC ou vicepresidente de ENCIGA (Asociación dos Ensinantes de Ciencias de Galicia). O encontro estará moderado pola tamén catedrática Esther Gómez Fórneas.


Esto0u moi dacordo contigo en que o oñecemento debería ser aberto e todo o mundo debería...te;a que este coñecemento fose aberto completamente, xa que neste c...a el, entonces ata que punto é aberto? Unha moi boa entrada, xa...\nComo podes ver, eu tamén elaborei unha entrada sobre o Coñecemento aberto, porque dende un primeiro mom...que existe na rede non fose de acceso aberto? Ou mesmo tamén sen a existen...mitidas aos meus compañeiros de xeito aberto. Deste xeito tamén se poden r...\nComment on "A. PORTADA"\nMira Tamara, unha cousiña, deixaches o portafolio aberto para que calquea poida escribir (iso podes modificalo na pestana opcion escritura, e privado). Un saúdo\nBoas Uxía, pareceme moi interesante que compararas...s como ben ti dis avogan por un coñecemento aberto (o cal tanto defendemos &uacu...amiño para ter acceso ao coñecemento aberto na súa totalidade, a&i...\nParéceme un programa moi interesante polos recursos que contén e os aspe...ute;ctica orientadora. Feito que nos remite ao debate sobre coñecemento aberto ou pechado.\nEstou totalmente de acordo contigo cando dis que esta posibilidade pode crear unha b...que o regulador estodounidense das comunicacións apele a un internet "aberto". Aberto para quen? Non me parece pos...\nFelicitarvos e agradecer as vosas aportacións que axudan tanto a clarificar com...r dun asesor e dunha asesora, na miña opinión, debe estar sempre aberto ao contraste de pareceres, &a...\nBoas de novo compañeiras! A raíz do tema aberto onte, seguín buscando na rede para saber un pouco máis do tipo de aplicacións das que falei. Descubrín qu...\nOpino coma ti, Carla. O que pasa é que eu tamén me poño na pel de...ese en conta. Por exemplo, os Blogs sería un tipo de coñecemento aberto que moi poucas veces se ten e...\nHola Lucía, pois a verdade que o concepto de sofware libre xa era coñeci...de dominio público, pois considero moi importante o coñecemento aberto. Polo tanto, estou de acordo...


O campionato Suso Domínguez dedica a VII edición aos viños espumosos e as mulleres sumilleres - Canal Rías Baixas\nO campionato Suso Domínguez dedica a VII edición aos viños espumosos e as mulleres sumilleres\nPONTEVEDRA> O Carlos Oroza dedica a sétima edición do seu concurso de sumillería aos viños espumosos e a importancia da muller nos servizos de restauración e cociña. A participación nesta ocasión foi de 15 alumnos de diferentes centro de España e Portugal. Na final valorouse a apertura dunha botella de viño mediante a técnica do sable.\nDende hai sete anos o CEIP Carlos Oroza celebra o campionato de sumillería Suso Domínguez. Un torneo en homenaxe ao antigo profesor do instituto. Na competición prímase aos alumnos de diferentes centros de Portugal e España polas súas habilidades é coñecementos na especialidade de servizos de restaurante bar. Esta edición estivo dedicada aos viños espumosos e a importancia da muller nos servizos de restauración e cociña.\nNesta edición participaron 15 alumnos. Dos cales cinco pasaron á final de hoxe. Na última proba, os finalistas tiñan que mostrar a súa destreza para abrir unha botella de viño coa técnica tradicional do sable.\nPara escoller á gañadora, os xuíces valoraron diferentes aspectos técnicos.\nDende o centro destacan a importancia deste campionato.\nA gañadora foi Fátima Coello do CIFP Paseo Das Pontes.\nCampionato Suso Domínguez\nArtigo anteriorGalicia é a segunda comunidade autónoma onde máis baixou o paro\nSeguinte artigoA ludoteca Cocomel celebra o seu segundo aniversario coa axuda do programa Emega


Arquivos da Biblioteca Pública de Cleveland - HGR Inc.\nPensamentos de Justin: impresoras 3D chegando a unha biblioteca preto de ti\npublicado Novembro 2, 2016 , actualizada sobre Setembro 9, 2016 by Gina Tabasso\nSe lembrar, escribín un blog sobre o futuro da impresión 3D (fabricación aditiva). Esperemos que se alcanzou o meu obxectivo de provocar o seu interese na industria. Se non, ben, eu sinto moito. MAS, este post debe cambiar a súa mente.\nSe vostede vive preto de Cleveland e non é un membro da Biblioteca Pública de Cleveland, pode querer cambiar isto. Back in 2014, a biblioteca engadida 3D impresoras para uso do público. Nota: Bibliotecas ofrecen impresoras 3D ao público están dispoñibles en todo o país. Só ten que conectar para a súa biblioteca local para ver se eles están dispoñibles. Se vostede sempre quixo dar unha desas impresoras un tiro, agora é a súa oportunidade.\nBibliotecas en todo o país están desvelando estacións 'Makerspace', que son esencialmente lugares para que a xente se reúne para aprender sobre a tecnoloxía e obter hands-on coas máquinas - impresoras 3D ser un tema quente agora.\nPara aqueles que teñen acceso á Biblioteca Pública de Cleveland, a súa estación de Makerspace ofrece acceso a impresoras 3D, cortadores con láser, equipos de produción de música e moitas outras ferramentas. Está situado no nivel máis baixo de Louis Stokes Á en 325 Superior Avenue (aberto de luns a sábado: 9 estou a 5: 30 pm).\nSe está mirando para pick-up un novo hobby, facer unha viaxe a un Makerspace. Eu non fun a unha biblioteca desde o ensino medio, pero iso vai cambiar nas próximas semanas! Quen sabe, pode atopar a súa próxima actividade favorita e un novo amigo. Se xa foi a unha estación de Makerspace antes, Sinto-se libre para comentar a continuación coa súa experiencia del e onde estaba.\ncategorías noticia marcado en impresión 3D, fabricación aditiva, Biblioteca Pública de Cleveland, espazos Makers, Makerspace


Revenidas refórzase con Talco, Gatillazo, Los Caligaris, Mal Élevé, Tribade e Valira - Pontevedra Viva\nMartes 26 de Marzo, 2019 ás 16:32 do Martes 26 de Marzo, 2019\nO festival Revenidas, que celebrará a súa décimo sexta edición do 9 ao 11 de agosto en Vilaxóan, continúa desvelando a súa programación. Nesta ocasión, os organizadores confirmaron a incorporación de seis novos nomes ao seu cartel.\nTrátase dos italianos Talco, os lendarios Gatillazo, os arxentinos Los Caligaris, o dancehall, punk e reggae de Mal Élevé, a música urbana de Tribade e Valira, o novo proxecto de Juan Zanza, guitarrista da Raíz.\nO modelo de combinar actividades de balde para público familar con concertos de pago seguirá sendo a base desta festa galega, que continúará na súa liña de explorar novos espazos con actividades vencelladas á vila e ao entorno no que se celebra.\nOs interesados en asistir ao Revenidas 2019 poden mercar xa os seus abonos de tres días -con acampada incluída- por un prezo de 33 euros a través da páxina web www.revenidas.com.


A Big Band abriu en Carballo os concertos conmemorativos do 30º aniversario do CMUS - NH Diario\nInicio Costa da Morte A Big Band abriu en Carballo os concertos conmemorativos do 30º aniversario...\nA Big Band abriu en Carballo os concertos conmemorativos do 30º aniversario do CMUS\nO alumnado de Javier Bardanca, ao que se sumaron algúns/as colaboradores/as, interpretou un repertorio moi variado e animado, que incluíu clásicos do xénero como “Oye como va”, bandas sonoras como “Star Wars” ou “Pink Panther” ou auténticos himnos como “Imagine”. E ademais houbo actuacións sorpresas, como a interpretación de “Habana” que fixo Inés Bardanca por partida dobre, porque volveu a cantala nos bises, ou a de “Purple Rain” que nos ofreceu Samuel Quiroga, que, ademais de tocar o piano, púxolle voz (vozarrón) ao coñecido tema de Prince.\nEntre o entregadísimo público, formado na súa maioría por familiares e compañeiros/as dos/as músicos/as, tamén se atopaba o alcalde de Carballo, Evencio Ferrero, que procura non perderse as actuacións das agrupacións do CMUS.\nEsta foi a primeira de moitas que se sucederán ao longo de todo o curso. este mércores arrincou en Sofán un ciclo de concertos do alumnado do Conservatorio nos centros sociais das parroquias. Ata Sofán desprazáronse un grupo de alumnos/as de saxo e clarinete para ofrecer un concerto.\nA seguinte parada será o 12 de febreiro, ás 20:00 horas, en Verdillo, nesta ocasión con viola e violín. En Ardaña, o 1 de abril, actuarán estudantes de guitarra, neste caso ás 18.00 horas. Abril será un mes de moita actividade, xa que o día 3 a Banda estará no centro social de Cances ás 20.00 horas, e o 23 á mesma hora haberá unha actuación e violoncello e acordeón en Imende. Ata Oza desprazaranse o 12 de maio ás 18.00 horas, alumnos e alumnas de percusión, frauta, piano e iniciación musical. Falta por fixar a data do concerto de Bértoa, que coincidirá coa inauguración do novo centro social.\nArtigo anteriorOperativos os novos orzamentos xerais municipais da Laracha\nArtigo seguinteCamariñas quere que a Mostra do Encaixe sexa declarada como festa de interese turístico nacional


Igadi na Rede / Acción exterior - Potencialidades das relacións de Galicia co mundo\nPotencialidades das relacións de Galicia co mundo\nAntecedentes, retos e perigos\nRamón Lugrís (Tempos (anuario), maio/2010)\nCando ún procura en Internet información sobre algo relacionado con Galicia no “buscador” Google e baixa unha páxina en galego, aparece por veces un aviso (en inglés) de que a páxina está “in Portuguese”, por si se quer traducir a información. Para Google non existe a língua galega. Iste feito podería servir de ponto de partida para meditar sobre os moitos problemas que abrangue o enunciado “potencialidade das relacións de Galicia co mundo e a necesidade de estar presentes no exterior”.\nPor moitos anos, o concepto de Galicia “célula de universalidade”- ente que, xa que logo, debía manter relacións alén das fronteiras para poder se realizar como pobo diferenciado- era algo que só tiña cabimento no pensamento dos “bós e xenerosos”. Cando Plácido Castro, logo de ter participado en 1933 no IX Congreso de Nacionalidades Europeas, escrebía que Galicia “autónoma ou non, está xa proclamada moralmente como unha nación”, eran moi poucos os que tiñan concencia do que aquilo siñificaba. Había pasar moito tempo antes de que, instaurada a democracia en España e creado o “Estado das autonomías”, se espallaran os conceptos de “entidade subestatal” (ás veces, “entidade subnacional”, cousa un tanto equívoca cando se aplica, por exemplo a entidades que teñen concencia de seren nacións sen Estado) e “paradiplomacia”, esta derradeira como ámbito no que as entidades subestatais poderían desenrolar a sua acción exterior.\nO panorama europeo\nA paradiplomacia comeza a ter importancia en Europa ao mesmo tempo que se artellan as Comunidades Europeas, que representaban unha superación da nación-Estado e tiñan que crear un espacio para que os componentes dos vellos Estados poideran ter un rol propio. Como teñen sinalado moitos autores, para ubicar o esame da transformación do sistema de nacións-Estados soberáns, era preciso comparar os intentos das administracións subestatais por crearen vencellos no plano da política supranacional con outras accións exteriores que constituen adaptacións e respostas estratéxicas ás transformacións de carácter máis xeral acontecidas nas derradeiras décadas.\nHai un estudo de Charlie Jeffery1 de 2002 no que se definen as características da movilización das entidades subestatais que impulsaron a gobernanza de niveis múltiples: “O establecemento nalgúns Estados Membros [da Unión Europea] de mecanismos formais de implicación de administracións subestatais na formulación de políticas na UE; unha máis ampla focalización da actividade e da estratexia normativas das administracións subestatais no seo da Unión cara unha axenda relacionada coa UE; ... a creación e ubicación dun crecente número de oficinas de información e enlace en Bruxelas, e os cambios introducidos nos tratados da Unión que abriron a posibilidade de que as entidades subestatais aportasen insumos ao Consello de Ministros, crearan o Comité das Rexións e estableceran o principio de subsidiaridade como parte do debate subnacional sobre Europa”.\nAutores coma Blatter ou Brenner2 salientaron, entre outras transformacións fundamentais do panorama internacional da nosa época, a “terceira revolución industrial” cara unha economía e sociedade centradas na información e a comunicación, e tamén o redimensionamento dos espacios socioeconómico e político (globalización e formas de rexionalización nos planos continental/supranacional e subnacional/supralocal/metropolitano, o que se deu en chamar “glocalización”).\nDesde esa perspectiva, Blatter e os outros coautores do estudo sobre as relacións estranxeiras das rexións europeas, analizaron en profundidade as actividades de diversas rexións (incluidos estados federados) de Alemania, Bélxica, Austria, Reino Unido, Francia e Italia. Por certo que no estudo hai moi poucas referencias a España (algunha a Catalunya) porque, dín os autores, tiveron que excluir ás rexións españolas por limitacións lingüísticas: trataron de acadar informacións empregando o inglés, mais a resposta non foi sustancial dabondo.\nHai duas categorías fundamentais nas que basear o estudo das actividades dos entes subestatais. A primeira é a das competencias constitucionais: a medida en que unha rexión ou estado federado pode desenrolar una política estranxeira nun determinado ámbito sin previo control por parte do Estado, e o rol que desempeñan as administracións subestatais no ámbito da política exterior do goberno nacional. A segunda categoría ten que ver coas diferentes estratexias (contido, intensidade e amplitude das accións exteriores). As estratexias podense referir ás actividades económicas, culturais ou políticas. Todas esas actividades, no caso dos países europeos, teñen como instrumento principal o establecemento de oficinas propias na capital da Unión Europea, ben que, nalgúns casos particulares de países con diásporas por outros lugares do mundo – caso de Galicia -, multiplícanse ises instrumentos de acción (por exemplo, os estados da Commonwealth de Australia teñen representación propia na Gran Bretaña, aparte da representación nacional personificada polo Alto Comisionado de Australia).\nA creación de oficinas en Bruxelas é a estratexia fundamental das administracións subestatais europeas para enfrontar os retos que a construcción da Europa unida plantexa. Prácticamente todas as rexións, estados federados e outros entes con competencias autonómicas reaccionan así para se adaptaren á aparición do sistema de gobernanza en níveis múltiples. Naturalmente, a influencia que as oficinas subestatais en Bruselas teñen no desenvolvemento da política no nível da Unión é limitada, coa posible excepción dos Länder alemáns e algunhas outras entidades autónomas que invirten recursos e realian actividades dabondo para deixar a sua pegada na política comunitaria. Con todo, compre salientar que son os membros de Estados federais (Alemaña, Austria e Bélxica) os que máis invirten e maior influencia exercen nas institucións europeas, grazas a que dispoñen de competencias moito meirandes nos seus respectivos Estados nacionais.\nUn modelo un tanto diferente, como de cote acontece ao falarmos dise país, é o da devolution, ou transferencia de competencias, desenvolvido no Reino Unido desde que, en 1997, se inauguraron os 13 anos de gobernos laboristas. A Gran Bretaña era un Estado moi centralizado, por máis que sempre se teña falado de nación para facer referencia a Escocia, Gales ou Irlanda do Norte3. Nun extenso estudo de Simon Bulmer e Martin Burch, titulado “A cesión de competencias na Gran Bretaña e a formulación de políticas en Europa: ¿cambio de paso cara a gobernanza en níveis múltiples?”4, analízase a evolución da política británica nese eido, que os autores definen como “europeización” do tecido constitucional británico. As conclusións a que chegan son: a cesión de competencias no Reino Unido é, por unha parte, un proceso para lles crear un espacio de oportunidades ás entidades subestatais, que, malia o control que exerce o Estado central, representa unha ruptura co centralismo e ofrece novas oportunidades para inserir os intereses subestatais no proceso de elaboración de políticas a nivel europeo. Unha característica especial é a de que as forzas que impulsan a transformación son predominantemente máis nacionais, máis internas, que europeas; quer dicir, que os efectos no proceso de “europeización” son secundarios. Con todo, o Reino Unido é agora máis semellante aos Estados do Continente, cando menos no que se refire a Escocia e Gales, ainda que o resto das rexións británicas teñan ficado un tanto retrasadas.\n¿Cómo se enmarca Galicia no panorama xeral das entidades subestatais de Europa? Desde unha perspectiva formal, pódese argumentar que Galicia foi cumprindo etapas para se pór á altura de outras comunidades autónomas españolas. Nun artigo de Celso Cancela Outeda pubricado en Tempo Exterior5 facíase un relato dos pasos que as sucesivas administracións autónomas galegas foron dando para dar contido á acción exterior de Galicia e principalmente a creación en 1997 da Secretaría Xeral de Relacións coa Unión Europea, dependente da Presidencia da Xunta, co mandato de representar os intereses de Galicia nos fiversos foros europeos. Ún dos traballos importantes foi a redacción do Libro Branco da Acción Exterior de Galicia e, ulteriormente, a redacción e presentación, en xullo de 2007, da Estratexia de Acción Exterior de Galicia, que, no seu punto 5, falaba da presentación dun “marco global dos obxectivos que retendía acadar o Goberno galego no campo internacional, das accións a levar a cabo e dos instrumentos necesarios para conseguilos”. Naturalmente, salientábase tamén a cooperación transfronteriza coa Rexión Norte de Portugal, o rol da Secretaría Xeral de Emigración e das actividades de cooperación ao desenvolvemento. E no mesmo número de Tempo Exterior, o entón Secretario Xeral de Relacións Exteriores da Xunta de Galicia, Julio César Fernández Mato6, logo de pasar revista aos proxectos que a Xunta tiña en mentes para levar a cabo, decía: “A acción exterior e o papel de Galicia no mundo non é un asunto menor. Ata hai ben pouco, Galicia estaba orfa de presenza institucional no estranxeiro e moitos dos galegos que residen fora desasistidos de representación “. E remataba o seu artigo convidando a todolos galegos a realizar achegas para a construcción dunha nova imaxe de Galicia no exterior, entre outras cousas dinamizando as relacións coa veciña Portugal.\nO cambio de cór do Goberno galego, logo das derradeiras eleccións, trouxo aparellado un cambio de intensidade no eido da acción exterior de Galicia. O novo executivo tén outro concepto do que representan as comunidades autónomas no concerto europeo e nótase unha maior concentración en reformar boa parte da arquitectura do poder galego que na proxección exterior de Galicia. Obsérvase así nídiamente no “Informe anual sobre a accion exterior de Galicia” do IGADI e principalmente no capítulo que firma Xulio Ríos sobre o Consello de Acción Exterior7. Considera positivo o autor que a decisión de crear un Consello de Acción Exterior de Galicia, como órgano asesor da Xunta, fora un positivo exercicio de estructuración da nosa paradiplomacia inédito no panorama autonómico expañol. Mais, salientaba Xulio Ríos, “o novo goberno arranca co estigma de retroceso no eido da acción exterior” e citaba o feito de que o departamento responsable deixara de ser unha Secretaría Xeral para pasar a ser Dirección Xeral dunha Consellería, así coma “o anuncio de numerus clausus para se blindar ante hipotéticas demandas de novas aperturas [de delegacións exteriores]”.\nNo pasado mes de abril, na sesión constitutiva do Consello (aos oito meses da sua creación), o Presidente da Xunta, Alberto Núñez Feijóo, tratou de responder ás críticas afirmando que a acción exterior de Galicia íase enfocar cara os intercambios de carácter comercial fundamentalmente, co gallo de superar o “déficit de internacionalización” que na sua opinión padecía a economía galega. Nese espírito, avogou por potenciar o aspecto comercial das relacións coa diáspora galega, con Europa e con Portugal. Sempre falando en futuro e condicionando boa parte dos proxectos a que primeiro “se supere a crise”.\nTendo presente esa orientación predominantemente comercial e tendo tamén presente o historial da acción exterior galega desde a creación do Estado das autonomías, poderíamos apuntar algunhas consideracións críticas:\na) Como acontece de cote en España, hai un abuso de decisións de carácter formal que logo non teñen expresión eficaz debido a que son decisións que non se adoptan nun espírito “de país”, senon como fórmulas “de partido”. Cambia o partido gobernante e desbótanse as decisións do equipo precedente porque non se axustan á ideoloxía do novo equipo. A idea de que unha entidade subestatal desenrole unha acción internacional debería estar fundamentada en principios non suxeitos ás fluctuacións da política de partido, de tal xeito que, unha vez artellado un sistema de instrumentos para desenvolver unha política exterior, e que o sistema estivera operativo, o cambio de administración non representara desartellar o sistema.\nb) Vaise difuminando, con risco de desaparición, o ideal federalista que foi motor da aparición e desenvolvimento das entidades subestatais desde o inicio da construcción europea e que era común a todolos políticos europeístas. Cando nos anos 60 do século pasado se falaba, no seo do galeguismo, do ideal da creación dunha “federación de comunidades básicas”, seguindo, entre outras, as ideas de Adolf Gasser (L’autonomie communale et la reconstruction de l’Europe), pensábase xa no que logo sería a acción paradiplomática das entidades subestatais. A medida que se foi perdendo o pulo federalista e adiando sine die o establecemento dunha auténtica estructura política supranacional en Europa, tamén foron perdendo peso as pezas subestatais do entramado europeo.\nc) Atribuir supremacía (o pouco menos que exclusividade) ao factor comercial na acción exterior e deixando un tanto esquecido o elemento de proxección cultural, fai perder moitas posibilidades de desenvolver as capacidades de creación de espacios con outras dimensións. No caso de Galicia, “a creación dunha marca de orixe de patrimonio inmaterial galego-portugués”, como apontaba Santiago Veloso Troncoso8, sería, por exemplo, o camiño para remediar a “invisibilidade de Galicia na emerxencia brasileira” que denunciaba Raúl Juste Lores9 en todolos eidos culturais. Hai que ter en conta que, na “terceira revolución industrial” que vive o mundo e que camiña cara una sociedade da información, é imprescindible empregar a cultura – no seu máis amplo senso – como instrumento para axudar á penetración económica e comercial (os casos de entidades nacionais como Walonia, Bretaña ou Escocia son paradigmáticos).\nMáis que retos, perigos\nOs tempos non son propicios para o desenvolvemento da acción exterior das entidades subestatais. Non se trata só de ter que enfrontar os retos de que xa levamos falado neste artigo, senon principalmente de prepararse para loitar contra grandes perigos que se aveciñan. Son moitas as voces que en España parecen querer frear o desenvolvemento do Estado das autonomías. En toda Europa hai unha reacción dos Estados nacionais que pretende negar o principio de que a construcción de Europa representa a superación da nación-Estado. Xa hai voces na dereita española que aconsellan imitar aos conservadores británicos na sua actitude contraria á construcción europea.\nNa España da crise económica atópanse argumentos contra o edificio autonómico e moi particularmente contra o desenvolvemento dos estatutos de autonomía. Varias páxinas do xornal Público do día 9 de maio presentaban un panorama moi sombrío dos riscos que enfronta o Estado autonómico e afirmábase nelas que, agás o PP e o PSOE (habería que engadir, desde logo, ao partido de Rosa Díez), os outros partidos creen que o Tribunal Constitucional ameaza a descentralización de España. Ainda que reducir o siñificado do réxime das autonomías á idea de “descentralización” é tamén síntoma de que hai moita xente que non entende ben o que representa ise réxime, ou non quer entender que, alén da descentralización, o Estado das autonomías é un modelo subdesenvolvido do que podería ser un Estado federal. Si todo consiste en defender a “descentralización” e non en defender o desenvolvemente integral das entidades subestatais, chámense nacións, estados federados ou rexións, o máis probable é que, entre outras consecuencias de máis vulto, “Google” seguirá iñorando que existe a língua galega.\n1 Jeffery, Charlie, “Sub-national Mobilization and European Integration”, Journal of Common Market Studies, 38(1), páxs. 1-23.\n2 Blatter, Joachim et al., The Foreign Relations of European Regions: Competences and Strategies, “West European Politics”, 31:3. , 2008.\n3 Por certo, os británicos non entenden (como tampouco entendemos moitos españois) que unha gran parte parte da xudicatura española considere anticontitucional que se fale de “nación” nos estatutos de autonomía, en particular no Estatut catalán, recurrido polo Partido Popular ante o Tribunal Constitucional.\n4 Bulmer, S. e Burch, M., “British devolution and European policy-making: a step-change towards multi-level governance?”, Politique européenne 2002/ - nº 6, páxs. 114-135.\n5 Celso Cancela Outeda, “Unha ollada á paradiplomacia galega: 2005-2008”, Tempo Exterior, Nº 17, xyllo-decembro 2008, páxs.65-78.\n6 Julio César Fernández Mato, “Cara un novo modelo na acción exterior da Xunta”, páxs.59-64.\n7 Xulio Ríos, “O Consello de Acción Exterior”, IGADI-We in the World – Nós no mundo 2010, A acción exterior na axenda galega, Informe anual sobre a acción exterior de Galicia.\n8 Santiago Veloso Troncoso, “O parrimonio inmaterial galego-portugués: riqueza e diversidade”, Tempo Exterior, Nº 16, xaneiro-xuño 2008, páxs. 119-126.\n9 Raúl Juste Lores, “A invisibilidade de Galicia na emerxencia brasileira”, IGADI-We in the world – Nós no mundo, 2010, Informe anual sobre a acción exterior de Galicia, páxs. 21-22.\né membro do Consello Reitor do IGADI.


ROLDA DE PRENSA DE SABIN MERINO E RICHARD BARRAL. – Piratas de Muxia\nROLDA DE PRENSA DE SABIN MERINO E RICHARD BARRAL.\nSabin Merino Zuloaga (Urduliz, Biscaia, 4 de xaneiro de 1992) foi presentado esta mañá en Abegondo como novo xogador do Deportivo.\nComo é habitual, en primeiro lugar posou para os medios gráficos coa camiseta branquiazul, acompañado por Richard Barral, asesor do Consello de Administración.\nO dianteiro vasco confesou estar “moi contento de estar aquí, de debutar onte, de ter a sorte de meter un gol e axudar a que o equipo gañe. Desde o primeiro día que cheguei sentinme moi cómodo, tratáronme moi ben. Espero poder recompensalo con goles”.\nA nivel físico, asegurou estar “ben. Ao final a inactividade nótase. Si que estiven adestrando todos os días pero o feito de non xogar ao final nótase. Acabei un pouco canso. Subíuseme o xemelgo pero estou en condicións”.\nNo terreo de xogo, séntese máis cómodo como dianteiro “pero durante a miña carreira deportiva xoguei máis de extremo que de dianteiro. Ultimamente no Leganés estaba a xogar máis de dianteiro. Hai que saber amoldarse, adaptarse ás posicións e hai que saber sumar onde xogues”.\nApuntou que o feito de coincidir en Abegondo con ex compañeiros no Athletic como Eneko Bóveda, Peru Nolaskoain ou Aketxe, “para o día a día, sobre todo os primeiros días, axuda moitísimo. Non é como chegar a un sitio e non coñecer a ninguén; ter que adaptarche á contorna. Con eles tiven ese chisco de axuda”.\nAdvirte que o Dépor era pechacancelas “porque nese momento ía último pero considero que o equipo, o cadro, o Club non se merece estar nesta posición. É un Club grande que move moita xente, que ten unha cidade enteira detrás. Por circunstancias estamos nesta situación pero coa axuda de todos ímolo a sacar adiante”.\nSabin Merino insiste en que “este equipo pode competir contra calquera. O Cádiz CF (próximo visitante o domingo 19 de xaneiro ás 16:00 horas en ABANCA-RIAZOR) é o líder nestes momentos; pero en canto a cadro non creo que individualmente, un a un, sexan mellores que nós”.\nFinalmente, aclara que asina até 2022 porque “teño claro que isto é un gran Club. Quero estar aquí. Creo ao 100 % que isto se pode sacar adiante”.\nROLDA DE PRENSA DE RICHARD BARRAL\nRichard Barral falou das entradas e saidas neste mercado de inverno, sen dar moitas pistas. Eso sí que Uche Agbo xa estaba facendo o recoñecemento médico polo que o máis normal é que hoxe mesmo se confirme a sua fichaxe e do resto : “Vai a haber novas incorporacións pero non vou decir quen porque ao final igual ía vir un e o final ven outro”.\nO RC DEPORTIVO RESCINDE CONTRATO CON CARMELO DEL POZO.


Home»Galego»Turismo monumental e cultural»Federico García Lorca\nPoeta e dramaturgo granadino (1898-1936), adscríbeselle á chamada Xeración do 27; é considerado un dos mellores escritores en español do século XX.\nO seu asasinato durante os primeiros días da Guerra Civil española contribuíu a que a súa obra se coñecera internacionalmente. Naceu en Fuente Vaqueros e entre 1919 e 1928 viviu na Residencia de Estudiantes de Madrid, onde comezou a súa amizade co pintor Dalí, o cineasta Luis Buñuel e o tamén poeta Rafael Alberti. Foi director da compañía de teatro universitario La Barraca, conferenciante, e recoñecido compositor de cancións. Entre as súas obras teatrais destacan ‘Yerma’, ‘La casa de Bernarda Alba’ e ‘Bodas de sangre’. Como poeta pasou á historia con ‘El romancero gitano’, ‘Poeta en Nueva York’ e ‘Llanto por Ignacio Sánchez Megías’.\nEspallados pola provincia existen numerosos lugares de interese relacionados co escritor, coma os museos e centros dedicados á súa vida e obra:\nMuseo-Casa Natal de Fuente Vaqueros\nConserva os mobles orixinais da familia do poeta, entre eles o seu berce. Referente obrigado para os que desexen coñecer, non só a paisaxe que marcou a mocidade do creador, senón os seus manuscritos, a correspondencia con amigos como Dalí e Buñuel, debuxos seus e dos seus contemporáneos, vestiario orixinal dos súas estreas teatrais.\nHorta de San Vicente:\nResidencia estival da familia García Lorca, antigamente situada na fértil veiga de Granada e hoxe integrada no maior parque da cidade, que leva o nome do poeta. Alí escribiu algunhas das súas mellores obras: ‘El diván de Tamarit’, ‘Poema del cante jondo’ e ‘Bodas de sangre’, entre outras. Convertida en casa-museo, contén os mobles, cadros e obxectos orixinais da vivenda. Entre eles o piano da casa familiar e o escritorio de Federico.\nPara 2007 está prevista a inauguración en Granada dun gran centro dedicado ao poeta e dramaturgo. A nova institución incorporará á Fundación García Lorca, terá un centro de estudios de Lorca e recuperará para o seu arquivo os fondos sobre o poeta que agora atesoura a Residencia de Estudiantes de Madrid. Posiblemente aglutinará tamén a obra orixinal do autor existente nos museos Horta de San Vicente e na Casa Natal de Fuente Vaqueros. O centro se situará nun edificio de case 4.000 metros cadrados na céntrica Praza da Romanilla.


Sociedade • 9/03/2011\nO casco urbano congregou onte a milleiros de persoas nunca xornada marcada polo bo tempo, a festa e a queima do meco. O sábado Chapela acollerá a tradicional queima do berete na praia de Arealonga, unha comitiva que partirá ás 19:00 horas dende o Alto da Encarnación\nMilleiros de persoas ateigaron onte o centro da vila para gozar da última xornada do Entroido co tradicional de disfraces individuais, parellas e grupos, que encheron de cor e diversión as rúas Alfonso XII e Ribeira durante toda a tarde.\nNon faltaron disfraces orixinais que botaban man da actualidade como varias fontes piramidais que facían referencia ao monolito que se pretendía instalar na praza de Ribadavia en substitución do farol. Tamén desfilaron varios sinais de tráfico de 110 quilómetros por hora e o bo tempo fixo que algúns botaran man de disfraces máis propios do entroido do verán.\nEn canto aos premios que concede a Concellería de Cultura os gañadores no apartado de grupos foron "Barkingos" seguidos de "O cafetal do Muro". En parellas, o primeiro premio conseguiuno "Sopa de galo", seguido de "Radar 110 quilómetros por hora"; mentres que en individual, o vencedor foi "A peixeira co peixe na testa", e en segundo posto, "Meniña moscón".\nOs actos concluíron cun espectáculo pirotécnico a cargo do grupo Troula, encargados un ano máis de prender lume ao Meco. A festa continuou cunha verbena na Praza de Ribadavia amenizada pola orquestra Hiroshima e, para os máis novos, con festa na Praza de Figueroa e na rúa Meixón Frío.\nOs actos do Entroido concluirán o vindeiro sábado co Enterro do Berete de Chapela, co tradicional desfile desde o Alto de Encarnación ata a praia de Arealonga. Partirá ás 19:00 horas e cortarase un carril da Avenida de Vigo para permitir o paso da comitiva que se dirixirá cara as Catro Pontes para logo retroceder e rematar na praia, onde se procederá á incineración do berete.\nMércores 9 de Marzo de 2011 ás 14:08 horas\nA nova falta facer unha referencia de que varios establecementos hosteleiros, crearon autenticas discotecas ocupando a vía pública, e cargando a veciñanza e o herario publico, cas mexadas, chorros de cubata e cervexa, lixo, como así o testemuñan as flamantes e xa asquerosas beirarúas da "Humanización", mentres o Concello complice cos hosteleiros e promotores do botellódromo custodiado polos porteiros da Policía Local de Redondela. Vamos non fixo negocio quen non quixo, a conta do patrimonio público, medios e servizos municipais. Xa vai valendo, o morro que lle botan algúns e a porcallada gratuita na que se convirte a vila para benefico de 4 e a alcolización da xuventude. Coma sempre Juventudes Socialistas de Redondela, estuvo con la gente de la calle emborrachandose como uno más!! Nenos bebede canto queirades, pero o 22 de maio xa sabedes que tedes que votar polos que vos deixan mexar, tirar lixo e os vosos cubatas na rúa, e a hostelería local votar a quen vos pon a seguridade, vos amplia o local, gratis , mira para outro lado para que fagades o voso agosto no mes de marzo\nLamberto Lamberto Cedeiro\nMércores 9 de Marzo de 2011 ás 10:07 horas\nQuerida Susi: És ti a autora deste notición...ou sinxelamente o copiaches e o pegaches, traducido ao galego, do orixinal, da autoría de Antonio Pinacho?\nAi, ai, culo, culo, culo!\nEn Chapela a incineración do berete conta con moito tirón entre os veciños